Ángel Di María

Ángel Fabián Di María Hernández (lindur më 14 Shkurt 1988) është një futbollist argjentinas i cili luan për klubin francez Paris Saint-Germain në Ligue 1 dhe me kombëtaren argjentinase. Ai mund të luaj si anësor por edhe si mesfushor sulmues.

Pasi filloi karrierën e tij me Rosario Central, Di María lëvizi në Europë në vitin 2007 ku luajti me Benficën, e cila e transferoi te Real Madrid për 25 milion € tre vite më vonë. Pasi fitoi trofeun e Champions Leagues me klubin spanjoll, ai firmoi me klubin anglez Manchester United në vitin 2014 për shumën rekord në Britani prej 59.7 milion £.

Një lojtar i rregullt i Argjentinës që nga viti 2008, Di María ka luajtur më shumë se 50 ndeshje për vendin e tij. Ai shënoi golin për vendin e tij e cila fitoi Lojërat Olimpike 2008, dhe gjithashtu e ka përfaqsuar atë në dy Kupa Bote dhe në 2011 Copa América.

Jeta e hershme
Di María ka lindur më 14 shkurt 1988 në Rosario të Argjentinës, dhe është një nga tre fëmijët e Miguel Di María dhe Diana Hernández de Di María; ai u rrit në Perdriel. Si një i mitur, ai ishte jashtëzakonisht aktiv, dhe nën rekomandimin e mjekut filloi të luante futboll që në moshën tre vjeç. Ai gjithashtu ndihmoi prindërit e tij në punën e tyre në një lokal sëbashku me dy motrat e tij, Vanesa dhe Evelyn. Për shkak të të ardhurave të pakta të familjes së tij, blerja e takave të futbollit dhe plotësimi i dëshirave të Di Marías ishte e vështirë për familjen. Ai e konsideron veten të jeten të jetë orjentues i familjes, dhe përdor shuma të mëdha parash për të mbajtur familjen e tij. Pasi u transferua te Benfica, ai pyeti babain e tij për të mos punuar më dhe i bleu motrave dhe prindërve të tij një shtëpi.

Karriera me klube
Rosario Central
Në moshën katër vjeç, Di María u bë pjesë e Rosario Central. Pasi ai ishte i angazhuar me klubin e tij lokal Torito, Rosario dha 35 futbollistë në këmbim.

Di María bëri debutimin e tij si profesionist më 14 dhjetor 2005 në ndeshjen e fundit të Rosarios në Apertura, në barazimin 2–2 në transfertë kundër Independiente; ai hyri në fushën e lojës në vend të Emiliano Vecchios. Ai shënoi për herë të parë si profesionist më 24 nëntor 2006 në sezonin tjetër të Aperturas, në fitoren 4–2 në shtëpi kundër Quilmes; goli erdhi një minutë pasi zëvëndësoi Leonardo Borzanin në fillim të pjesës së dytë. Pasi luajti në Kupën e Botës nën-20 në Kanada në verën e vitit 2007, Boca Juniors bëri një ofertë 6.5 milion $ për të.

Benfica
Di María u transferua te klubi portugez Benfica në korrik 2007, duke filluar të luaj si anësor. Benfica i pagoi klubit argjentinas 6 milion € për 80% të kartonit të lojtarit dhe 50% të kartonit të Andrés Díaz. Vonë, në gusht 2008, klubi portugez pagoi 2 milion € shtesë 20% e mbetur, por i ri-shiti 10% te GestiFute. Di María u ble si zëvëndësuesi i kapitenit të larguar, Simão, i cili u bashkua me Atlético Madrid më herët gjatë verës.

Di María firmosi një kontratë të re me Benficën në tetor 2009, duke shtuar edhe tre vite të tjera kontratës momentale të saj, e cila skadonte më 30 qershor 2015 me 40 milion € klauzolë lirimi. Më vonë në atë muaj, ai ishte cilësuar nga Diego Maradona për të qënë "superylli i ardhshëm argjentinas".

Më 27 shkurt 2010, Di María shënoi tregolëshin e parë si profesionist në fitoren 4–0 kundër Leixões SC. Ditën tjetër, të gjithë titujt e gazetave portugeze lexonin "Magic Tri María".

Real Madrid
Sezoni 2010–11

Më 28 qershor 2010, Real Madrid postoi në faqen zyrtare në internet se kishte arritur marrëveshjen me Benficën për transferimin e Di Marías. Ai firmosi një kontratë pesë vjeçare për 25 milion €, plus 11 milion € bonuse, siç njoftoi subjekti në portugalisht Stock Exchange. Më 7 korrik 2010, Di María mbërriti në Madrid direkt nga Buenos Aires, dhe kaloi testet mjekësore më 8 korrik 2010.

Ai bëri debutimin e tij me klubin më 4 gusht 2010 në një ndeshje miqësore kundër Club América, ku Real Madrid fitoi me rezultatin 3–2. Më 22 gusht, Di María shënoi golin e parë me klubin në një ndeshje miqësore kundër Hércules CF, ku Real Madrid fitoi me rezultatin 3–1.Hercules v Real Madrid – Goal.com Goal.com, 23 gusht 2010. Në ndeshjen e fundit të para-sezonit, më 24 gusht, ai shënoi golin e parë të fitores 2–0 kundër CA Peñarol pas një inkursioni personal që u përshkrua si "moment magjik", duke ndihmuar ekipin të fitonte ndeshjen 2–0 dhe Trofeun Santiago Bernabéu.

Debutimi i tij në ligë erdhi më 29 gusht, në barazimin 0–0 kundër RCD Mallorca.Report: Mallorca v Real Madrid – Spanish Primera División – ESPN Soccernet  soccernet.espn.com, 30 gusht 2010. Më 18 shtator, Di María shënoi golin e parë në ligë për Real Madrid në fitoren 2–1 kundër Real Sociedad.Report: Real Sociedad 1 – 2 Real Madrid  soccernet.espn.go.com, 19 shtator 2010. Dhjetë ditë më vonë, ai shënoi golin e parë në Ligën e Kampioneve në fitoren 1–0 kundër francezëve të AJ Auxerre.Report: AJ Auxerre 0 – 1 Real Madrid  goal.com, 28 shtator 2010. Ai shënoi një gol të diskutueshëm kundër Sevillës më 19 dhjetor, dhe pas kësaj, Di María asistoi dy golat e Karim Benzemas dhe një gol të Cristiano Ronaldos në fitoren shkatërrimtare 8–8 kundër Levante UD më 22 dhjetor. Në ndeshjen e kthimit të raundit të 16-tave të Ligës së Kampioneve kundër Olympique Lyonnais, ai shënoi golin e tretë të fitores 3–0 duke ndihmuar Realin për të shkuar në tetë më të mirat për herë të parë pas shtatë vitesh.

Di María shënoi golin e tretë në ndeshjen e parë çerek-finale të Ligës së Kampioneve kundër anglezëve të Tottenham Hotspur më 5 prill 2011. Më 20 prill, në finalen e Copa del Reyt kundër Barcelonës, Di María asistoi golin e vetëm të ndeshjes të shënuar nga Ronaldo në minutën e 103të në kohën shtesë para se të përjashtohej me karton të kuq në minutën e 120të; kjo fitore solli edhe trofeun e tij të parë në Spanjë.

Sezoni 2011–12

Gjatë fillimit të sezonit 2011–12, Di María pati disa ndeshje të vështira dhe ai luftoi për të kapur ritmin pas pushimeve të verës. Si rezultat, performancat e para e Di Marías ishin pa vazhdimsi. Kjo u shfaq edhe gjatë distafës 1–0 në transfertë kundër Levantes, ku ai bëri një ndërhyrje të rrezikshme ndaj lojtarit kundërshtar Juanfran, duke bërë që të dyja ekipet të grindeshin në fushë. Megjithatë, pas kësaj, performancat e argjentinasit u përmirësuan, duke e mbyllur sezonin si asistuesi i dytë më i mirë në kampionat. Nga tetori i 2011, Di María ishte i zgjedhuri i trajnerit José Mourinho në formacion në vend të mesfushorëve Kaká dhe Mesut Özil, duke vënë në pah përmirësimin e tij.

Më 27 nëntor 2011, Di María luajti 60 minuta në ndeshjen e ligës kundër rivalëve të qytetit Atlético Madrid, duke shënuar gol që ndihmoi në fitimin e ndeshjes 4–1. Më 3 dhjetor 2011, Di María shënoi golin e parë të skuadrës së tij në fitoren 3–0 jashtë fushe kundër Sporting de Gijón në La Liga. Ai luajti një ndeshje pozitive si titullar në fitoren 3–0 të Real Madridt kundër Athletic Bilbaos, në një ndeshje ku Los Blancos siguruan titullin e 32të kampion në La Liga.

Sezoni 2012–13
Ai shënoi golin e parë të sezonit kundër Barcelonës në ndeshjen e parë të Supercopa de España 2012 në Camp Nou pas një gabimi të portierit të Barcelonës Víctor Valdés.

Pavarësisht se Di María nuk pati sezonin e tij më të mirë, ai kontriboi në momente të mëdha, ku një nga më kryesoret ishte krosimi i tij për golin e Cristiano Ronaldos kundër Manchester United më 13 shkurt; në kampionat, ai asistoi disa gola me cilësi, duke shënuar edhe tetë vetë, ku më kryesorët erdhën kundër Atlético Madridit dhe Málagës.

Më 9 gusht 2012, Di María firmosi një kontratë të re me Real Madridin deri në vitin 2018.

Sezoni 2013–14

Më 3 tetor 2013, Di María shënoi dy gola në fitoren 4–0 në shtëpi kundër danezëve të Copenhagen në Ligën e Kampioneve. Di María filloi të përdorej në mesfushë pas mbërritjes së trajnerit të ri Carlo Ancelotti.

Më vonë gjatë sezonit, për shkak të vendimeve manaxheriale të Carlo Ancelottit, atij iu ndryshua pozicioni duke u vendosur përpara Luka Modrić dhe Xabi Alonsos si një mesfushor sulmues. Ai kontriboi në fitoren 2–1 të klubit kundër Barcelonës në finalen e Copa del Rey, duke shënuar golin e parë të ndeshjes. Di María u shpall asistuesi më i mirë i sezonit në La Liga me 17 asiste.

Më 24 maj 2014, në finalen e Ligës së Kampioneve, ai bëri një driblim fantastik zig-zag duke kaluar tre lojtarë dhe duke e gjuajtur topin në portën e Thibaut Courtois, i cili e priti, por shoku i skuadrës Gareth Bale ishte aty për të goditur topin me kokë dhe për t'i dhënë avantazhin skuadrën 2–1 në minutën e 110të të shtesës kundër rivalëve të Atlético Madrid, me ndeshjen që në fund u mbyll me fitoren 4–1. Di María u shpall lojtari i ndeshjes nga UEFA dhe çmimi ju dha nga trajneri legjendar Alex Ferguson.

Sezoni 2014–15

Di María ishte një zëvëndësim i papërdorur me Real Madrid që fitoi 2014 Superkupën e Europës kundër Sevillës më 12 gusht. Një javë më vonë, në ndeshjen e parë të Supercopa de España, ai luajti 15 minutat e fundit në barazimin 1–1 në ndeshjen në shtëpi kundër Atléticos; ai hyri si zëvëndësues në vend të kroatit Luka Modrić.

Manchester United

Më 26 gusht 2014, Di María firmosi një kontratë pesë vjeçare me klubin anglez Manchester United për shumën e 59.7 milion £, duke u bërë transferimi i pestë më i shtrenjtë në historinë e futbollit dhe transferimi më i shtrenjtë i kryer nga një klub britanik. Ai mori fanellën me numrin 7 të Manchester United, që më parë ishte veshur nga shumë legjenda të klubit si George Best, Bryan Robson, Eric Cantona, David Beckham dhe Cristiano Ronaldo.

Di María bëri debutimin e tij më 30 gusht në barazimin 0–0 kundër Burnley, ku ai u zëvëndësua nga Anderson pas 70 minutash. Ai shënoi golin e parë me United në debutimin e tij në Old Trafford më 14 shtator, duke realizuar me goditje dënimi në fitoren 4–0 kundër skuadrës së sapongjitur Queens Park Rangers. Ai gjithashtu dhuroi asistin e golit të Juan Matës në të njëjtën ndeshjen, duke u shpallur lojtari i ndeshjes. Performanca e tij u përshkrua nga Sky Sports si lojtar me tipare Player Cam, e cila u kthye në veçanti për këtë ndeshje.

Paris Saint-Germain
parapamje|220px|djathtas|Di María duke luajtur në Ligën e Kampioneve në 2015.
Më 25 korrik 2015, Di María nuk udhëtoi me avion në Shtetet e Bashkuara për t'ju bashkuar Manchester Unitedit në turin e tyre parasezonal. I pyetur rreth kësaj, trajneri Louis van Gaal deklaroi "nuk e di pse". Më 2 gusht, u raportua se Di María do të kryente vizitat mjeksore te Paris Saint-Germain, dhe katër ditë më vonë, Manchester United njoftoi se argjentinasi ishte shitur te kampionët francez për një shifër të pazbuluar, e cila besohej se ishte 44 milion £; lojtari firmosi një kontratë katër-vjeçare.

Di María debutoi në Ligue 1 më 30 gusht në transfertën kundër Monacos, ku ai u aktivizua si zëvëndësues në minutën e 66të dhe asistoi golin e fundit të ekipit të tij të shënuar nga Ezequiel Lavezzi në fitoren 3–0 në Stade Louis II. Më 15 shtator, në debutimin e tij në Ligën e Kampioneve për klubin, Di María shënoi golin e parë në fitoren 2–0 kundër Malmö FF në Parc des Princes. Shtatë ditë më vonë, ai regjistroi golin e tij të parë në Ligue 1 në suksesin 3–0 ndaj Guingamp. Më 23 prill 2016, Di María shënoi golin e fitores për PSG-në në finalen e Coupe de la Ligue kundër Lille në Stade de France. Ai e përfundoi sezonin 2015–16 duke vendosur një rekord të ri në Ligue 1 për numrin e asisteve në një sezon me 18.

Di María shënoi golin e parë personal për sezonin 2016–17 në ndeshjen e fazës së grupeve të Ligës së Kampioneve kundër Baselit më 19 tetor, duke kontribuar në fitoren 3–0 në shtëpi. Një muaj më vonë, ai shënoi golin e parë në Ligue 1 për sezonin e ri në fitoren 2–0 në shtëpi ndaj Nantes. Më 14 shkurt 2017, Di María shënoi dy gola në fitoren 4–0 kundër Barcelonës në ndeshjen e parë të raundit të 16-tave të Ligës së Kampioneve në Parc des Princes. Më 1 prill, Di María shënoi në finalen e Coupe de la Ligue kundër Monacos, duke udhëhequr PSG-në drejt një fitoreje 4–1 dhe një tjetër trofeu.

Në sezonin 2017–18, Di María ishte protagonist në ecurinë e ekipit të tij në Coupe de France; ai fillimisht shënoi një dopietë në ndeshjen e raundit të 64-tave kundër Rennes (fitore 6–1, e cila u pasua nga tregolëshi i tij i dytë në karrierë kundër Sochaux (fitore 4–1). Më 28 shkurt 2018, në ndeshjen çerek-finale kundër Marseille, Di María shënoi një tjetër dygolësh duke i dhënë ekipit fitoren 3–0. PSG arriti deri në finale, ku fitoi Les Herbiers VF me rezultatin 2–0, me Di Marían që u aktivizua për 90 minuta të plota.

Karriera ndërkombëtare
Të rinjtë

Në vitin 2007, Di María u zgjodh për të luajtur me skuadrën nën-20. Ai u zgjodh për të përfaqsuar vendin e tij në Kampionatin Amerikano Jugor të të rinjëve 2007 që u zhvillua në Paraguaji. Po në atë vit, ai u zgjodh për të luajtur në Kupën e Botës që u zhvillua në Kanada. Argjentina fitoi turnamentin me mesfushorin që shënoi tre gola gjatë zhvillimit të saj.

Më 28 janar 2008, Di María dhe disa nga shokët e ekipit u zgjodhën për të luajtur me kombëtaren olimpike në Lojërat olimpike verore në Pekin. Në ndeshjen çerek-finale kundër Holandës, ai shënoi golin e avantazhit në minutën e 105të pas një pasimi nga Lionel Messi, duke udhëhequr Argjentinën drejt një fitore 2–1. Më 23 gusht, Di María shënoi golin e vetëm të finales ndaj Nigerisë falë një parabole brënda zone në minutën e 57të; Argjentina fitoi medaljen e dytë rresht të artë në lojërat olimpike.

Kombëtarja e parë
Më 6 shtator 2008, Di María bëri debutimin e tij me kombëtaren argjentinase në një ndeshje kundër Paraguajit.

2010 FIFA Kupa e Botës

Më 19 maj 2010, Di María u zgjodh nga trajneri i asaj kohe Diego Maradona si një nga 23 lojtarët për të luajtur në Kupën e Botës 2010 që u zhvillua në Afrikën e Jugut. Në fitoren 5–0 kundër Kanadasë më 24 maj, Di María shënoi golin e parë me kombëtaren të tij, duke mposhtur portierin kundërshtar me një gjuajtje jashtë zone që përfundoi në të dyja shtyllat dhe më pas në rrjetë. Ai ndihmoi kombëtaren e tij të arrinte në çerek-finale, duke luajtur në të pesta ndeshjet e Argjentinës duke nisur katër si titullar.

Pas Kupës së Botës, më 11 gusht 2010, ai shënoi golin e parë ndërkombëtar në stadiumin e ri të Dublimit në Aviva Stadium në një ndeshje miqësore kundër Irlandës, me Argjentinën që fitoi me rezultatin 1–0.

2014 FIFA Kupa e Botës

Di María bëri 12 paraqitje gjatë kualifikueseve të Kupës së Botës 2014, dhe më pas ishte në listën e 23 lojtarëve të zgjedhur për të përfaqsuar Argjentinën në turnament. Në ndeshjen e raundit të 16-tave kundër Zvicrës, Di María shënoi golin e vetëm të takimit psa 118 minutash. Gjatë ndeshjes çerek-finale kundër Belgjikës, Di María pësoi një tërheqje të muskujve dhe u nxorr jashtë nga fusha me barrelë. U konfirmua më vonë se ai do të humbiste pjesën tjetër të turnamentit për shkak të këtij dëmtimi; Argjentina shkoi deri në finale ku u mposht nga Gjermania me rezultatin 1–0 pas kohës shtesë.

Më 11 korrik, Di María ishte në listën e 10 lojtarëve për të fituar Topin e Artë të FIFA-s si lojtari më i mirë i turnamentit.

Më 3 shtator 2014, në një ndeshje miqësore kundër Kampionëve të Botës, Gjermanisë, Di María mori pjesë në të katërt golat e shënuar nga Argjentina, duke asistuar tre dhe duke shënuar një.

Stili i lojës
Di María është një anësor i shpejtë dhe i talentuar i cili është i aftë të luajë në një pozicion më sulmues në mesfushë në të dyja krahët, edhe pse është këmbë-majtë. Në vitet e fundit, ai është aktivizuar me sukses në rolin e mesfushorit të qëndrës, veçanërisht me italianin Carlo Ancelotti si trajner te Real Madridi. Di María është një lojtar i shktathët, teknik dhe krijues i cili ka aftësi dribluese dhe kontroll topi të shkëlqyeshëm; përveç kësaj, ai ka shpjetësi, nxitim dhe rezistencë të madhe, veti këto që e bëjnë atë një nga lojtarët më të mirë në duelet një-kundër-një. Ai është gjithashtu i pasur me vizion, aftësi për të krosuar dhe pasur, gjë që e bën atë lojtar të përshtatshëm për të luajtur në rolin e organizatorit, ku ai bëhet asistues, edhe pse është i aftë për të shënuar gola rregullisht. Pavarësisht se ka një fizik të vogël, ai është një lojtar shumë puntor, duke bërë që aftësitë mbrojtëse të tij të përmirsohen ndjeshëm nën drejtimin e trajnerit José Mourinho.

Jeta personale
Di María ka pseudonimin "Fideo", që në spanjisht do të thotë "hajvan". Ai zotëron pasaportën Italiane.

Ai është martuar me gruan e tij Jorgelina në vitin 2011. Sëbashku ata kanë një vajzë, Mia, e cila lindi tre muaj para kohe dhe arriti të mbijetojë pas një trajtimi dhe kujdesi intesiv në Hospital Universitario Montepríncipe në Madrid.

Statistikat
Klubet
Redaktuar më 14 shtator 2014 Ángel Di María Profile, Statistics, News, Game Log – ESPN Soccernet  soccernet.espn.go.com. Retrieved 13 tetor 2010.

KlubiSezoniLigaKupaKupa e LigësKontinentiTjetër1TotalNdeshjeGolaNdeshjeGolaNdeshjeGolaNdeshjeGolaNdeshjeGolaNdeshjeGolaRosario Central2005–0610000—40001402006–0725600—0000256 Total35600—4000396Benfica2007–082605030101004412008–09242005151003442009–102651041144004510 Total767601222960012315Real Madrid2010–1135680—103005392011–1223520—72003272012–1332792—110005292013–1434474—1130052112014–150000—001010 Total12422276—3981019136Manchester United2014–15210000—0021 Total210000000021 Karriera në total2373633612272141035558
1 Përfshirë Supercopa de España.

Kombëtarja

 Kombëtarja  Klubi  Sezoni  Ndeshje  GolaArgjentinaBenfica 2008–09 3  0 2009–10  10  1Real Madrid 2010–11  10  3 2011–12  6  2 2012–13  10  2 2013–14  13  2Manchester United 2014–15  2  1 Total  53  11

Golat me kombëtaren
Lista e Golave dhe rezultateve me kombëtaren argjentinase.
+ #  Data  Vendi  Kundërshtari  Goli  Rezultati  Kompedicioni 1.  24 Maj 2010  El Monumental, Buenos Aires, Argjentinë   Kanada  3–0  5–0  Ndeshje Miqësore 2.  11 gusht 2010  Aviva Stadium, Dublin, Irlandë   Irlanda  1–0  1–0  Ndeshje Miqësore 3.  9 Shkurt 2011  Stade de Genève, Gjenevë, Zvicrës   Portugalia  1–0  2–1  Ndeshje Miqësore 4.  11 korrik 2011  Estadio Mario Alberto Kempes, Córdoba, Argjentinë   Kosta Rika  3–0  3–0  2011 Copa America 5.  6 shtator 2011  Bangabandhu National Stadium, Dhaka, Bangladesh   Nigeria  2–0  3–1  Ndeshje Miqësore 6.  3 qershor 2012  El Monumental, Buenos Aires, Argjentinë   Ekuadori  4–0  4–0  Kualifikueset e Kupës së Botës 2014 7.  15 gusht 2012  Commerzbank-Arena, Frankfurt, Gjermani   Gjermania  3–0  3–1  Ndeshje Miqësore 8.  7 shtator 2012  Estadio Mario Alberto Kempes, Córdoba, Argjentinë   Paraguaji  1–0  3–1  Kualifikueset e Kupës së Botës 2014 9.  10 shtator 2013  Defensores del Chaco, Asunción, Paraguaji   Paraguaji 3–1  5–2  Kualifikueset e Kupës së Botës 2014 10.  1 korrik 2014  Arena Corinthians, São Paulo, Brazil   Zvicra  1–0  1–0  2014 FIFA Kupa e Botës 11.  3 shtator 2014  Esprit Arena, Düsseldorf, Gjermani   Gjermania  4–0  4–2  Ndeshje Miqësore

 Trofe 
Klubet
Benfica
Primeira Liga: 2009–10
Taça da Liga: 2008–09, 2009–10

Real Madrid
La Liga: 2011–12
Copa del Rey (2): 2010–11, 2013–14
Supercopa de España: 2012
UEFA Liga e Kampioneve: 2013–14
UEFA Super Kupa: 2014

Kombëtarja
Argentina
FIFA U-20 Kupa e Botës: 2007
Medalja e Artë Olimpike: 2008
Kampionati Amerikano Jugor i të Rinjëve: Finalist 2007
FIFA Kupa e Botës: Finalist 2014

Personale
Primeira Liga: Lojtari i Muajit April 2010
2014 Finalja e UEFA Ligës së Kampioneve: Lojtari i ndeshjes
UEFA Champions League Skuadra e Sezonit: 2013–14
2014 FIFA Kupa e Botës: Skuadra e Ëndërrave

 Referime 

 Lidhje të jashtme 

Profili zyrtar te Real Madrid
Profili zyrtar te ManUtd.com
Profili zyrtar te La Liga
Profili te ESPN 
Profili te Topforward
Profili te BDFutbol
Ángel Di María te National-Football-Teams.com
Ángel Di María  – rekordi në kompedicionet e FIFA-s

Kategoria:Lindje 1988
Kategoria:Njerëz që jetojnë
Kategoria:Futbollistë argjentinas
Kategoria:Futbollistë në kombëtaren argjentinase
Kategoria:Futbollistë në Rosario Central
Kategoria:Futbollistë në S.L. Benfica
Kategoria:Futbollistë në Real Madrid C.F.
Kategoria:Futbollistë në Manchester United F.C.
Kategoria:Futbollistë në Paris Saint-Germain F.C.
Kategoria:Futbollistë në Primeira Liga
Kategoria:Futbollistë në La Liga
Kategoria:Futbollistë në Premier League
Kategoria:Futbollistë në 2010 FIFA Kupën e Botës
Kategoria:Futbollistë në 2014 FIFA Kupën e Botës
Kategoria:Futbollistë në 2018 FIFA Kupën e Botës
Kategoria:Lojtarë fitues të UEFA Ligës së Kampioneve